**สรุปประเด็นหารือร่วมกับทีมบริหาร มรภ.อุดรธานี ในการทบทวนโครงการนำร่องปีที่ 1   
ภายใต้โครงการพัฒนาระบบบริหารบุคลากรเชิงรุกสู่การพลิกโฉมมหาวิทยาลัย   
“กลุ่มพฒนาชุมชนท้องถิ่นหรือชุมชนอื่น“ (กลุ่ม 3)**

**วันจันทร์ที่ 23 ธันวาคม 2567 เวลา 13.30 น. ผ่านระบบประชุมออนไลน์ ZOOM Meeting**

**ผู้ร่วมประชุม**

**ม.สกลนคร**

ผศ.ชาคริต ชาญชิตปรีชา อธิการบดี คณะผู้บริหาร และบุคลากรที่เกี่ยวข้องรวมจำนวน 35 คน (ตามข้อมูลที่ส่งมา)

**เลขานุการทีมพี่เลี้ยง**

1. นางสาวเบญจมาศ ตีระมาศวณิช

2. ดร.พิสมัย ประชานันท์ รองอธิการบดี มรภ.บุรีรัมย์

**สรุปประเด็นจากการหารือ**

**1. ยืนยันเข้าร่วมเป็นมหาวิทยาลัยนำร่อง**

1.1 **ยืนยันการดําเนินงานตาม Proposal ปีที่ 1**

โดยเพิ่มเติมข้อมูลที่มหาวิทยาลัยได้เสนอไปแล้วแต่เมื่อกรอกข้อมูลเข้าระบบตกหล่นไป ซึ่งมหาวิทยาลัยราชภัฏสกลนครจะดำเนินงาน 2 ด้านควบคู่กันไป ประกอบด้วย ด้าน 1 ดูข้อมูลทุนเดิมการดำเนินงานภายใต้โครงการยุทธศาสตร์มหาวิทยาลัยราชภัฏเพื่อการพัฒนาท้องถิ่น 3 ปีย้อนหลัง ด้านที่ 2 ดูภารงานของอาจารย์ ปี 2567 อาจารย์ที่มีภาระงานน้อยกว่าเกณฑ์มีจำนวนมากกว่า 50 % เพื่อหาวิธีการพัฒนาอาจารย์กลุ่มดังกล่าว ไม่ได้พัฒนาเฉพาะในเรื่องระบบเท่านั้น จะเน้นการพัฒนาบุคลากรไปพร้อม ๆ กันในปีที่ 1 ร่วมด้วย โดยปีที่ 1 จะดำเนินงาน 3 กิจกรรม 1) ทบทวนเกณฑ์ 2) พัฒนาบุคลกรสายวิชาการและสายสนับสนุน 3) พัฒนาระบบการประเมิน (ข้อมูลรายบุคคล + ระบบประเมินบุคคล)

**1.2 Output ที่จะส่งมอบตาม Proposal ปีที่ 1 ทั้งเชิงปริมาณและเชิงคุณภาพ**

1.2.1 มหาวิทยาลัยยืนยันส่งมอบ output ตามที่เสนอใน proposal และเพิ่ม output ตามเป้าหมายที่มหาวิทยาลัยต้องการสร้างการเปลี่ยนแปลงบุคลากรทุกกลุ่มของมหาวิทยาลัยเพื่อตอบเป้าหมายการเป็นมหาวิทยาลัยพัฒนาพื้นที่ ให้มีสมรรถนะและทักษะการทำงานเชิงพื้นที่บนภารกิจ 4 ด้านของมหาวิทยาลัย คือ สอน วิจัย บริการวิชาการ ทำนุบำรุงศิลปวัฒนธรรม ที่เชื่อมโยงกับแผนงานปีงบประมาณ 2569 มรภ.จะได้รับงบประมาณภายใต้โครงการยุทธศาสตร์ มรภ. ซึ่งจะมีการใช้กระบวนการวิศวกรสังคม โดยอาจารย์ นศ.ที่ร่วมรับผิดชอบในแต่ละโครงการจะต้องมีทักษะดังกล่าวในการลงไปบริการวิชาการเชิงพื้นที่ด้วย ซึ่งมหาวิทยาลัยจะมีการพัฒนาหลักสูตรจัดอบรมให้กับบุคลากรทั้งสายวิชาการและสายสนับสนุนในปี 1 เพื่อรองรับการดำเนินงานในการขับเคลื่อนงานดังกล่าวซึ่งในโครงการกำหนดไว้ 100 คน

1.2.2 output ที่มหาวิทยาลัยจะส่งมอบในปีที่ 1 ประกอบด้วย

1. บุคลากรได้รับการพัฒนาสมรรถนะการปฏิบัติงานเชิงพื้นที่ จำนวน 100 คน
2. ร้อยละของบุคลากรที่ได้รับการพัฒนาทักษะและสมรรถนะในการปฏิบัติงานเชิงพื้นที่ ร้อยละ 80
3. คู่มือการดำเนินงานเชิงพื้นที่สำหรับบุคลากรสายวิชาการ จำนวน 1 เล่ม
4. ข้อบังคับ ประกาศที่เกี่ยวข้องกับเกณฑ์ภาระงาน จำนวน 3 ฉบับ
5. บุคลากรนำความรู้ที่ได้รับจากการพัฒนาทักษมาปรับใช้ในการพัฒนาการปฏิบัติงานเชิงพื้นที่   
   ร้อยละ 80

อนึ่ง ในส่วนนี้พี่เลี้ยงเสนอให้เพิ่มเติม ผลผลิตเรื่อง ระบบฐานข้อมูลตามเกณฑ์ภาระงานรายบุคคลเพื่อนำไปเชื่อมกับระบบประเมิน ระบบการประเมินการปฎิบัติงานสายวิชาการและสายสนับสนุน (ผลสัมฤทธิ์ สมรรถนะ ) ซึ่งสองส่วนนี้อาจจะย่อส่วนเป็นงานที่ทำได้ในปีที่ 1 ว่าจะเน้นบุคลาการทั้งหมดหรือทำบางกลุ่มในขั้นต้นเพื่อทำต่อเนื่องในปีที่สอง ก็ได้ รวมถึงเสนอให้เพิ่มผลผลิตที่เป็นหลักสูตรในการพัฒนาบุคลากรสายวิชาการที่จะนำร่องในปีที่ 1

**2. สรุปงบประมาณดําเนินโครงการ**

- มหาวิทยาลัยจัดสรร : 401,800 บาท ขอรับการสนับสนุนจาก อว. 200,000 บาท รวมทั้งสิ้น 601,800 บาท

**3. กําหนดส่วนงาน/ บุคคลที่รับผิดชอบดําเนินโครงการ/ ประสานงานตลอดระยะเวลาการดำเนิน**

ผศ.ชาคริต ชาญชิตปรีชา อธิการบดี เป็นหัวหน้าโครงการ

โดยมีทีมงานสนับสนุนประกอบด้วย รองอธิการบดี ผู้ช่วยอธิการบดี คณบดี ผู้อำนวยการสำนัก/สถาบันที่เกี่ยวข้องทุกส่วนฝ่าย โดยมหาวิทยาลัยจะมีคำสั่งแต่งตั้งภายหลังตามลำดับ

**4. ข้อสรุปเพื่อการจัดการ** ทีมงาน มรภ.สกลนคร จะนำความเห็นและข้อสรุปจากการหารือร่วมกับพี่เลี้ยงไปปรับปรุงข้อเสนอโครงการนำร่องตามแบบฟอร์มการเสนอโครงการ และนัดหมายให้ส่งข้อเสนอโครงการตามแบบฟอร์มให้พี่เลี้ยงภายใน 31 ธันวาคม 2567